CELEX: C2005/217/86
Language: da
Date: 2005-09-03 00:00:00
Title: Dom afsagt af Retten i Første Instans den 5. juli 2005 i sag T-9/04, Luigi Marcuccio mod Kommissionen for De Europæiske Fællesskaber (Tjenestemænd — social sikring — ulykke — vedtægtens artikel 73 — formaliteten — begrundelse)

3.9.2005   
            
            
               DA
            
            
               Den Europæiske Unions Tidende
            
            
               C 217/39
            
         
      DOM AFSAGT AF RETTEN I FØRSTE INSTANS
   
   den 5. juli 2005
   i sag T-9/04, Luigi Marcuccio mod Kommissionen for De Europæiske Fællesskaber (1)
   
   (Tjenestemænd - social sikring - ulykke - vedtægtens artikel 73 - formaliteten - begrundelse)
   (2005/C 217/86)
   Processprog: italiensk
   I sag T-9/04, Luigi Marcuccio, tjenestemand ved Kommissionen for De Europæiske Fællesskaber, Tricase (Italien), ved avocats M. Di Stefano og A. Distante, mod Kommissionen for De Europæiske Fællesskaber (befuldmægtigede: J. Currall og C. Berardis-Kayser, bistået af avocat A. Dal Ferro, og med valgt adresse i Luxembourg), angående en principal påstand om annullation af Kommissionens stiltiende afvisning af den ansøgning, sagsøgeren indgav den 3. december 2002 med henblik på anerkendelse af en ulykke i henhold til artikel 73 i vedtægten for tjenestemænd i De Europæiske Fællesskaber, har Retten (Første Afdeling), sammensat af afdelingsformanden, J.D. Cooke, og dommerne I. Labucka og V. Trstenjak; justitssekretær: ekspeditionssekretær J. Palacio González, den 5. juli 2005 afsagt dom, hvis konklusion lyder således:
   
               1)
            
            
               Kommissionens afvisning af den ansøgning, sagsøgeren indgav den 3. december 2002 med henblik på anerkendelse af en ulykke i henhold til artikel 73 i vedtægten for tjenestemænd i De Europæiske Fællesskaber, annulleres.
            
         
               2)
            
            
               Påstandene om, at Retten anordner bevisoptagelse, forkastes.
            
         
               3)
            
            
               I øvrigt afvises sagen.
            
         
               4)
            
            
               Kommissionen betaler sagens omkostninger.
            
         
      (1)  EUT C 85 af 3.4.2004.